РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 31.03.2021 г.

Днес, 31.03.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Йордан Стоев /online/
                                                                                              Боян Новански 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност

По молба на г-жа Олга Керелска – член на ВСС и на Комисия „Управление на собствеността“ към Пленума на ВСС, с оглед неин ангажимент, заседанието на КУС започна с обсъждането на материалите по т. 4 от дневния ред, като същата става т. 1 от настоящия протокол.

1.ОТНОСНО: Обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4““.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

Г-жа Керелска направи предложение гаранционните срокове, посочени в  т. 1, т. 2, т. 3, т. 5 и т. 6 в доклада на г-н Минчо Стаев – главен експерт в отдел „Инвестиции и строителство“ да бъдат увеличени с по две години, тъй като са посочени минималните такива. Г-жа Керелска предложи също в техническата спецификация да се добави текст, съгласно който ясно да бъдат посочени задълженията при въвеждането в експлоатация на обекта на изпълнителя на СМР по разваления договор за изграждане на обекта и бъдещия изпълнител, както и гаранционната им отговорност за изпълнените от тях работи.
Г-н Стефан Гроздев, г-н Огнян Дамянов и г-н Боян Новански направиха предложение гаранционните срокове да се увеличат с по една година.
С оглед на проведеното обсъждане г-жа Керелска направи ново предложение, а именно - предложените в т. 1, т. 3, т. 5 и т. 6 в доклада на г-н Минчо Стаев – главен експерт в отдел „Инвестиции и строителство“ гаранционни срокове да бъдат увеличени с по една година, а в т. 2 – с две години, тъй като са посочени минималните такива.
След проведено гласуване решението беше прието единодушно.
С оглед на горното, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“, със следните изменения в частта относно предложените гаранционни срокове за изпълнение на СМР:
т.1 от доглада да се чете: За всички видове новоизпълнени строителни конструкции на сгради и съоръжения, включително и за земната основа под тях - 11 години;
т.2 от доклада да се чете: За основен ремонт и реконструкция на съществуващи строителни конструкции на сгради и съоръжения, включително и за земната основа под тях и за възстановени строителни конструкции на сгради и съоръжения, претърпели аварии - 10 години;
т.3 от доклада да се чете: За хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда - 8 години; в агресивна среда - 6 години;
т.5 от доклада да се чете: За вътрешни инсталации на сгради - 8 години; при основен ремонт и реконструкция - 6 години;
т.6 от доклада да се чете: За завършен монтаж на машини, съоръжения, инсталации на промишлени обекти, контролно-измервателни системи и автоматика - 6 години.

1.2.  ВЪЗЛАГА на отдел „Инвестиции и строителство“ да отрази измененията по т. 1.1. в техническата спецификация. 

1.3. ВЪЗЛАГА на отдел „Инвестиции и строителство“ в техническата спецификация да добави следния текст, съгласно който ясно да бъдат посочени задълженията при въвеждането в експлоатация на обекта на изпълнителя на СМР по разваления договор за изграждане на обекта и бъдещия изпълнител, както и гаранционната им отговорност за изпълнените от тях работи.

           1.4. ПРИЕМА техническо задание за обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4“, с направените по т. 1.1., т. 1.2 и т. 1.3 допълнения и изменения.

          Мотиви: Поради разваляне на договор № ВСС-11668/27.09.2018 г., за изпълнение на СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4“, сключен между Висш съдебен съвет и „КНД – КОНСУЛТ“ ООД строително-монтажните работи са спрени и от страна на Висш съдебен съвет са предприети действия за доизграждане на обекта.
	Обект „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и и изпълнение на СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4““ е включен в поименното разпределение на разходите за придобиване на дълготрайни материални активи и за основен ремонт по           § 51-00 на органите на съдебната власт за 2021 г. с решение по т. 27, от протокол № 4 от заседание на Пленума на ВСС, проведено на 11.03.2021 г. и в график на планираните обществени поръчки за 2021 г. на Висш съдебен съвет, одобрен с решение по т. 21 от протокол № 5 от заседание на Пленума на ВСС, проведено на 25.03.2021 г.

          1.5.ИЗПРАЩА чрез Главния секретар на ВСС, съгласно ВПУЦОПВСС на дирекция „Правна“, отдел „Обществени поръчки“, подготвеното техническо задание, ведно с доклад, за провеждане на обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4““, за действия по компетентност.

След приемане на решението по т. 1 г-жа Олга Керелска напусна редовното заседание чрез видеоконферентна връзка на Комисия „Управление на собствеността“ към Пленума на ВСС в 10:56 ч.

2.ОТНОСНО: Предложение за актуализация на Инвестиционната програма на Висшия съдебен съвет за 2021 г. по § 51-00 „Основен ремонт на дълготрайни материални активи“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОДОБРЯВА актуализирано поименно разпределение на разходите по § 51-00 „Основен ремонт на дълготрайни материални активи“, включващо увеличение на прогнозна сметна стойност и годишна задача за 2021 г. на обект „Проектиране и извършване на основен ремонт и реконструкция на отоплителна, ВиК и електрическа инсталации в Учебна база „Цигов чарк“, гр. Батак“ и аскесорната му дейност за упражняване на строителен надзор и инвеститорски контрол; увеличение на прогнозната стойност на обект „Основен ремонт на административна сграда в гр. Луковит, ул. Милин камък" № 2 и преустройството й за нуждите на Районен съд - Луковит“ и включване на нови обекти, чрез извършване на вътрешно-компенсирана корекция  в рамките на § 51-00 „Основен ремонт на ДМА“ за 2021 г., като общата годишна задача за основен ремонт на ДМА в размер на 21 945 314 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2021 г.“.

2.2. ИЗПРАЩА решението по т. 2.1 от настоящия протокол на Комисия „Бюджет и финанси“ към Пленума на Висшия съдебен съвет, за съгласуване и за корекция на бюджета на Прокуратурата на Република България със сума в размер на 183 654 лева с ДДС, както следва:
- 178 854 лева с ДДС за изпълнението на допълнителни дейности за обект „Проектиране и извършване на основен ремонт и реконструкция на отоплителна, ВиК и електрическа инсталации в Учебна база „Цигов чарк“, гр. Батак“. Средствата да са за сметка на  „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обекти - съдебни сгради в експлоатация“.
- 4 800 лева за възлагане на допълнителни дейности за обект: „Упражняване на строителен надзор и инвеститорски контрол на обект „Основен ремонт на Учебна база „Цигов чарк“. Средствата следва да са за сметка на  „Аксесорни договори - строителен надзор и инвеститорски контрол и авторски надзор“.

2.3. Предлага на Пленума на Висшия съдебен съвет да вземе следното решение:

УТВЪРЖДАВА  актуализирано поименно разпределение на разходите по § 51-00 „Основен ремонт на дълготрайни материални активи“, включващо увеличение на прогнозна сметна стойност и годишна задача за 2021 г. на обект „Проектиране и извършване на основен ремонт и реконструкция на отоплителна, ВиК и електрическа инсталации в Учебна база „Цигов чарк“, гр. Батак“ и аскесорната му дейност за упражняване на строителен надзор и инвеститорски контрол; увеличение на прогнозната стойност на обект „Основен ремонт и преустройство на съществуваща пететажна сграда, находяща се в гр. Луковит, ул. Милин камък" № 2 за нуждите на Районен съд гр. Луковит“ и включване на нови обекти, чрез извършване на вътрешно-компенсирана корекция  в рамките на § 51-00 „Основен ремонт на ДМА“ за 2021 г., като общата годишна задача за основен ремонт на ДМА в размер на 21 945 314 лева остава непроменена, съгласно Приложение „Сметни стойности и разчети за финансиране на капиталовите разходи и трансфери през 2021 г.“.
	
	2.4. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“ към Пленума на ВСС.

3.ОТНОСНО: Проект на решение за упълномощаване на председателя на Софийски районен съд, да предприеме законови и фактически действия по преустройство и разделяне на недвижим имот, частна държавна собственост – апартамент, находящ се в гр. София.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“. 
3.2. ПРЕДЛАГА на Пленума на Висшия съдебен съвет да приеме следното решение: 
УПЪЛНОМОЩАВА представляващия Висшия съдебен съвет, в качеството му на възложител по ЗУТ, да преупълномощи председателя на Софийски районен съд (СРС) да предприеме законови и фактически действия по преустройство и разделяне, съгласно нормативната уредба на Република България, на недвижим имот - частна държавна собственост, с идентификатор 68134.4338.1469.3.3 по КККР на гр. София, представляващ апартамент № 3, находящ се гр. София, район Овча Купел, ул. „Боряна“ № 61, бл. 216А, ет. 1, състоящ се от три стаи, дневна, кабинет, столова и кухня със застроена площ 160,39 кв.м. и 3,066% идеални части от общите части на сградата и от правото на строеж върху мястото, актуван с Акт за частна държавна собственост № 03194 от 12.07.2002 г., на два самостоятелни недвижими, жилищни имота, с право да преупълномощава служители от СРС или трети лица.
3.3. ВНАСЯ предложението като редовна точка в следващото редовно заседание на Пленума на Висшия съдебен съвет. 
3.4. УКАЗВА на председателя на Софийски районен съд след упълномощаване по т. 3.2 и при одобряване на проекта за разделяне на недвижим имот - частна държавна собственост, представляващ апартамент № 3, находящ се гр. София, район Овча Купел, ул. „Боряна“ № 61, бл. 216А, ет. 1, с идентификатор 68134.4338.1469.3.3 по КККР на гр. София, да уведоми комисия „Управление на собствеността“ към Пленума на ВСС.

4.ОТНОСНО: Писмо от административния ръководител на Районен съд – Карлово с вх. № 5507/22.03.2021 г. относно необходимост от охрана на имот, находящ се на в гр. Карлово, ул. „Димитър Събев“ № 4.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“. 
4.2.ПРИЕМА за необходимо след изтичане срока на договор от 08.05.2020 г., сключен между Районен съд - Карлово и „Саламандър - АСО“ ООД до стартиране на изпълнение на строително-монтажните работи за довършване на строеж  „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“ от нов изпълнител, да се осигури охрана на Съдебна палата, гр. Карлово, ул. „Димитър Събев“ № 4“,  чрез подписването на нов договор.

Мотиви: За да бъде продължена охраната на Съдебна палата, гр. Карлово, ул. „Димитър Събев“ № 4, представляваща обект на обществена поръчка с предмет: „Изготвяне на инвестиционен проект за преработка  по чл.154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка  и основна сграда на съдебната палата на гр. Карлово, ул. „Димитър Събев“ № 4““, включен в Инвестиционната програма на ВСС за 2021 г., е необходимо административният ръководител на Районен съд – Карлово да предприеме  действия за сключване на нов договор за охрана на обекта, съгласно който след приключване на действащия договор за охрана на обекта от „Саламандър-АСО“ ООД сградата да продължи да се охранява до началото на изпълнение на СМР за довършване на строежа. Необходимо е новият договор да се сключи с възможност за прекратяване по искане на РС – Карлово след поемане на охраната на обекта  от новия изпълнител. С оглед технологичното време за подготовка и обявяване на обществената поръчка и прогнозния срок за сключване на договор за инженеринг, срокът на договора за охрана не следва да е по-кратък от 12 месеца.

4.3. ВЪЗЛАГА  на административния ръководител на Районен съд – Карлово да предприеме необходимите действия в изпълнение на решението по т. 4.2.
4.4. ИЗПРАЩА решението на Комисия „Бюджет и финанси“ към Пленума на ВСС, за сведение и на административния ръководител на РС – Карлово, за сведение и изпълнение.

5. ОТНОСНО: Писмо от административния ръководител на Районен съд – Дулово, с вх. № ВСС-5481/22.03.2021 г., във връзка с решение № 229/23.02.2021 г. на Общински съвет – град Дулово.       
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          5.1.ПРИЕМА доклада на инж. Лина Грънчарова, началник отдел  „Инвестиции и строителство“, дирекция „УССВ“ в АВСС, дирекция „Управление на собствеността на съдебната власт“.

          5.2.НЕ ВЪЗРАЗЯВА срещу Решение № 229 от 23.02.2021 г. на Общински съвет – Дулово за одобрен проект за изменение на подробен устройствен план – план за регулация и застрояване (ИПУП-ПРЗ)  за УПИ II - за хотел и поща и УПИ V685, кв.19 и изменение на уличната регулация от о.с. 83 до о.т. 84 по плана на  гр. Дулово, обнародвано в ДВ бр. 22/16.03.2021 г.

Мотиви: С одобрения проект, предмет на решението на Общински съвет – Дулово, се отрежда самостоятелен нов УПИ ХI681 - за обществена дейност, кв. 19 по плана на гр. Дулово, като съществуващите площ и граници на имота, предоставен в управление на Висшия съдебен съвет, за нуждите на органите на съдебната власт в гр. Дулово остават без промяна.

5.3. ВЪЗЛАГА на дирекция „Управление на собствеността на съдебната власт“, след влизане в сила на Решение № 229 от 23.02.2021 г. на Общински съвет – Дулово да предприеме действия по отразяване на промяната в акта за държавна собственост.
5.4. ИЗПРАЩА решението по т. 5.2 на административния ръководител на Районен съд – Дулово, за сведение.

6.ОТНОСНО: Уведомление от Служба по геодезия, картография и кадастър – София, с вх.  № ВСС-5598/24.03.2021 г., за стартиране на процедура  по изменение на кадастрална карта и кадастралните регистри на недвижимите имоти за поземлени имоти с идентификатори 68134.512.152,  68134.512.151 и 68134.512.93, находящи се в район Сердика, Столична община.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          6.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“ в АВСС.
          6.2.ПРИЕМА за необходимо да се изрази несъгласие за изменение на кадастралната карта и кадастралния регистър  на недвижимите имоти  за поземлени имоти с идентификатори 68134.512.684, 68134.512.683, 68134.512.155, 68134.512.152,  68134.512.151 и 68134.512.93, находящи се в район Сердика, Столична община. 

          Мотиви: В администрацията на ВСС е постъпило Уведомление от Служба по геодезия, картография и кадастър – София (СГКК- София) с вх. № ВСС-5598/24.03.2021 г. във връзка със заявление рег. № 01-72366-10.02.2021 г. от „КАУФЛАНД БЪЛГАРИЯ ЕООД ЕНД КО“ КД до СГКК – София за изменение на кадастралната карта и кадастралния регистър (КККР) на недвижимите имоти за поземлени имоти с идентификатори 68134.512.684, 68134.512.683, 68134.512.155, 68134.512.152,  68134.512.151 и 68134.512.93, находящи се в район Сердика, Столична община. С проекта се предлага изменение на КККР по регулационен план в графичен вид, който е приложен по границата между ПИ с ИН  68134.512.684  и ПИ  с ИН  68134.512.152 с масивна ограда, заснета в кадастралната карта. Предложението за изменение на КККР е неприемливо по отношение на ПИ с ИН 68134.512.684 - в управление на Висш съдебен съвет. На основание  чл.134, ал. 2, т. 2 от ЗУТ би следвало да се измени действащия регулационен план за съвпадане на регулационната и кадастрална граница между ПИ с ИН 68134.512.684 и ПИ с ИН 68134.512.152. 

6.3. ВЪЗЛАГА на дирекция „Управление на собствеността на съдебната власт“ в срока по чл. 34, ал. 1 и 3 от АПК да изготви писмо от представляващия ВСС до началника на СГКК – София, във връзка с предприемане на последващи действия по спиране на процедурата по изменение на кадастралната карта и кадастралния регистър на недвижимите имоти за поземлени имоти с идентификатори 68134.512.684, 68134.512.683, 68134.512.155, 68134.512.152,  68134.512.151 и 68134.512.93, находящи се в район Сердика, Столична община. 

7.ОТНОСНО: Писмо от кмета на Община Сливен, с вх. № ВСС-8618/23.03.2021 г., с искане за изразяване на становище относно предложение за учредяване чрез търг с явно наддаване на възмездно право на строеж в ПИ 67338.535.20.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
	
          7.1.ПРИЕМА доклада на инж. Лина Грънчарова, началник отдел  „Инвестиции и строителство“, дирекция „Управление на собствеността на съдебната власт“
.
          7.2.НЕ ВЪЗРАЗЯВА срещу предложение от страна на Община Сливен за учредяване на възмездно право на строеж в ПИ 67338.535.20 за изграждане на нежилищна сграда на два етажа (Н до 8 м) – обекти за търговия, обществено обслужване и допустима, съгласно статута на зоната стопанска дейност със ЗП 244 кв.м и РЗП 488 кв.м. 

Мотиви: В ПИ 67338.535.20 - общинска собственост има съществуваща сграда с ИН 67338.535.20.1 общинска собственост, в която е разположен самостоятелен обект с ИН 67338.535.20.1.2, който на основание договор № ВСС-8618/24.08.2020 г. е предоставен от Община Сливен безвъзмездно за ползване на Висш съдебен съвет, за нуждите на Окръжна прокуратура - Сливен. Във връзка  с писмо вх. № ВСС-8618/23.03.2021 г. от кмета на Община Сливен и исканото в него изразяване на становище от страна на Висш съдебен съвет във връзка с предложението на Община Сливен за учредяване на възмездно право на строеж в ПИ 67338.535.20 за изграждане на нежилищна сграда на два етажа,  от страна на дирекция „Управление на собствеността на съдебната власт“ е поискано становище от Окръжна прокуратура – Сливен. Съгласно становището на окръжната прокуратура реализирането на ново застрояване в имота на основание, предложеното от Община Сливен учредяване на възмездно право на строеж в ПИ 67338.535.20, няма отношение към предоставения за ползване на прокуратурата имот с ИН  67338.535.20.1.2. и съответно не възразява срещу инвестиционните намерения на Община Сливен за ПИ 67338.535.20.

7.3. ВЪЗЛАГА на дирекция „Управление на собствеността на съдебната власт“ да изпрати решението Комисията на Кмета на Община Сливен   

-	Текущи ремонти:

8.ОТНОСНО: Писмо от административния ръководител на Районен съд – Дулово, с вх. № ВСС-5197/12.03.2021 г.,  за осигуряване на средства за текущ ремонт и обзавеждане на кабинета на административния ръководител на съда.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          8.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
8.2. НЕ ДАВА СЪГЛАСИЕ за отпускане на средства за извършване на текущ ремонт на Районен съд – Дулово.

Мотиви: Съгласно чл. 5, ал. 1 от Правила за планирането, осигуряването на средства и извършването на текущ ремонт на сградния фонд на съдебната власт /Правилата/, административните ръководители на органите на съдебна власт, с изключение на ВКС, ВАС, ПРБ, НИП и ИВСС, изпращат до дирекция „Управление на собствеността на съдебната власт“, отдел „Инвестиции и строителство“, потребностите си за извършване на текущи ремонти в срок до 31 октомври на предходната година.
Извън  посочения  срок, изключения са предвидени с разпоредбата на чл. 12, ал. 1 от Правилата, а именно за всички случаи на нововъзникнали потребности (новопридобити имоти и/или аварийни/неотложни текущи ремонтни дейности).
Постъпилото искане с писмо рег. № ВСС – 5197/12.03.2021 г. от Районен съд - Дулово, за ремонт и обзавеждане на кабинета на административния ръководител на Районен съд – Дулово, не е с характер на неотложност/аварийност или да е в новопридобита сграда.

Справка за отпуснатите средства на Районен съд – Дулово
за периода 2016г. – 2021г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	0 лв.	няма	
2018	0 лв.	няма	
2019	24 836 лв.	за текущ ремонт на санитарни възли	
2020	0 лв.	няма	
2021	47 018.40лв.	СРР стени и тавани по коридор, мазилки, шпакловки, боя	

8.3. ИЗПРАЩА решението на Комисия „Бюджет и финанси“ към Пленума на Висш съдебен съвет и на административния ръководител на Районен съд – Дулово, за сведение. 
8.4. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да включи искането от административния ръководител на Районен съд – Дулово, с вх. № ВСС-5197/12.03.2021 г.,  за осигуряване на средства за текущ ремонт и обзавеждане на кабинета на административния ръководител на съда, в проекта за разпределение на средствата за текущи ремонти за 2022 г., след актуализиране на офертите към 31.10.2021 г.

9.ОТНОСНО: Писмо от административния ръководител на Районен съд – Харманли, с вх. № ВСС-2492/11.02.2021 г., за осигуряване на средства за доставка на стълбищен робот, с цел осигуряване на достъпна архитектурна среда в сградата на съда.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          9.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
9.2. ПРИЕМА за целесъобразно и неотложно закупуването на Устройство за изкачване на стълби за инвалидни колички /стълбищен робот/, марка „SANO“ модел „Liftkar PTR 130“, в размер на 6 300 лв. с ДДС за осигуряване на безпрепятствен достъп на хора с намалена подвижност и хора с увреждания в сградата на Районен съд – Харманли. 

Мотиви: В сградата няма изградена външна и вътрешна достъпна архитектурна среда за хора с увреждания и хора с намалена подвижност.
За осигуряване на достъпна архитектурна среда за цялото население, обществените институции, в частност и органите на съдебната власт са длъжни да осигурят свободен достъп до сградите и в сградите на хора с намалена подвижност, в т.ч. и на хора с увреждания. В тази връзка е необходимо да бъдат предвидени мерки за привеждане на съществуващата сграда на Районен съд - Харманли в съответствие с изискванията за достъпна среда по чл. 169, ал. 1, т. 4 от Закона за устройство на територията (ЗУТ) и Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, издадена от министъра на регионалното развитие и благоустройството, oбн., ДВ, бр. 12 от 12.02.2021 г., в сила от 13.03.2021 г).

Справка за отпуснатите средства на Районен съд – Харманли
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0 лв.	няма	
2017	2989,00 лв.

4249,00лв.	частичен ремонт на покрива на сградата на Районен съд гр. Харманли 
за текущ ремонт на две помещения.	
2018	15851,00лв.	текущ ремонт на канцеларии, външно и вътрешно стълбище.	
2019	0 лв.	няма	
2020	0 лв.	няма	
2021	0 лв.	няма	

9.3. ПРЕДЛАГА на Комисия „Бюджет и финанси“ да бъдат осигурени финансови средства по § 52-03 „Придобиване на друго оборудване, машини и съоръжения“ в размер на 6 300 лв. с ДДС за закупуването на Устройство за изкачване на стълби за инвалидни колички /стълбищен робот/, марка „SANO“ модел „Liftkar PTR 130“ за осигуряване на достъпна архитектурна среда на сградата на Районен съд - Харманли.
9.4. ИЗПРАЩА решението на Комисия „Бюджет и финанси“ към Пленума на Висш съдебен съвет, по компетентност и на административния ръководител на Районен съд – Харманли, за сведение и изпълнение, при осигуряване на необходимите финансови средства.

- Управление на собствеността

10.ОТНОСНО: Предоставяне в управление на Министерство правосъдието на помещения в сгради на ВСС в гр. София, ул. „Г. М. Димитров“ № 42 и в гр. Варна, ул. „Георги Атанасов“ № 2, ползвани от Главна дирекция „Изпълнение на наказанията“, сектор „Арести“ и Главна дирекция „Охрана“, второстепенни разпоредители с бюджет към министъра на правосъдието.	
Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.
10.2. ВЪЗЛАГА на дирекция „Управление на собствеността на съдебната власт“ при АВСС за уреждане на имотните взаимоотношения между Висшия съдебен съвет и Министерство на правосъдието в изпълнение на § 83 от ПЗР на ЗИДЗСВ, да подготви писмо до Министерство на правосъдието /МП/, с което да бъде изискана информация и становище от МП, както и предложение за финализиране на процедурата по идентифицирането на частта от имотите, които се ползват не само от Главна дирекция „Охрана“, но и от всички второстепенни разпоредители с бюджет към министъра на правосъдието в сгради на съдебната власт, в това число и за Агенция по вписванията и Централния регистър на особените залози на основание § 83, ал. 2 от ПЗР на ЗИДЗСВ. 
10.3. ИЗПРАЩА решението, ведно с доклада по т. 10.1 на Комисия „Бюджет и финанси“ към Пленума на ВСС, за сведение.

-	Разни.

11.ОТНОСНО: Решение по протокол № 5/17.02.2021 г., т. 10  от заседание на Комисия „Управление на собствеността“ към Пленума на Висшия съдебен съвет. 

Г-н Стефан Гроздев – заместник-председател на Комисия „Управление на собствеността“ към Пленума на ВСС направи предложение да бъде отложено вземането на решение по т. 11 от настоящия дневен ред, поради това, че Комисията не разполага с решение от Комисия „Бюджет и финанси“ към Пленума на ВСС, във връзка с решение по протокол № 5/17.02.2021 г.,   т. 10  на Комисия „Управление на собствеността“ към Пленума на ВСС и точката се включи в дневен ред за следващото заседание на Комисията.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ОТЛАГА вземането на решение по т. 11 от настоящия дневен ред, като точката се включи в дневен ред за следващото заседание на Комисията.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ